AJD เตรียมลุยธุรกิจตู้เติมเงินออนไลน์ จ่อซื้อหุ้น “เวนดิ้ง คอร์ปอเรชั่น” 60.08%
AJD เตรียมซื้อหุ้น “เวนดิ้ง คอร์ปอเรชั่น” ผู้ให้บริการติดตั้งซ่อมบำรุง ซ่อมแซม-จำหน่ายอะไหล่อุปกรณ์ระบบตู้เติมเงิน จำนวน 75,000 หุ้น หรือ 60.08% รวมมูลค่า 7.50 ลบ. คาดทำรายการได้ภายใน Q4/58
9 ต.ค. 2558

บริษัทคราวน์เทคแอดวานซ์จำกัด (มหาชน) หรือ AJD ระบุว่า ที่ประชุมคณะกรรมการบริษัทครั้งที่ 10/2558 ซึ่งประชุมเมื่อวันที่ 8 ตุลาคม 2558 ได้มีมติอนุมัติให้บริษัทขยายการลงทุนในธุรกิจตู้เติมเงินออนไลน์โดยการเข้าซื้อหุ้นเพิ่มทุนของกิจการที่ทำธุรกิจเกี่ยวกับตู้เติมเงินออนไลน์
โดยบริษัทจะเข้าซื้อหุ้นสามัญเพิ่มทุนของ บริษัท เวนดิ้ง คอร์ปอเรชั่น จำกัด (VDC) จำนวน 75,000 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 60.08 ของทุนชำระแล้วภายหลังการซื้อหุ้นเพิ่มทุนของ VDCในราคาหุ้นละ 100 บาท รวมมูลค่า 7.50 ล้านบาท เนื่องจากเห็นว่าธุรกิจ ตู้เติมเงินออนไลน์ เป็นธุรกิจที่มีศักยภาพการในเติบโตได้อีกมากในอนาคต ซึ่งประสบการณ์ของบริษัทในการจัดหาสินค้าเครื่องใช้ไฟฟ้าเพื่อทำการจัดจำหน่ายจะนำมาต่อยอดการทำธุรกิจในส่วนนี้ได้เป็นอย่างดีคาดว่าจะสามารถทำรายการได้ภายในไตรมาส4/58
ทั้งนี้บริษัท เวนดิ้ง คอร์ปอเรชั่น จำกัด (VDC) เป็นผู้ให้บริการติดตั้งซ่อมบำรุง ซ่อมแซม และจำหน่ายอะไหล่อุปกรณ์ระบบตู้เติมเงิน มีทุนจดทะเบียน  5 ล้านบาท แบ่งออกเป็นหุ้นสามัญ จานวน 50,000 หุ้น มูลค่าที่ตราไว้ หุ้นละ 100 บาททุนชำระแล้ว 5 ล้านบาท แบ่งออกเป็นหุ้นสามัญจำนวน 50,000 หุ้น เรียกชำระแล้วหุ้นละ 100 บาท รวมเป็นเงิน 5 ล้านบาท